
2014 m. birželio 5 d. pranešimas 
VVSK pritarė, kad 2015 m. vyksiančiuose savivaldybių tarybų rinkimuose merai būtų renkami tiesiogiai
Šiandien Valstybės valdymo ir savivaldybių komitetas pritarė Savivaldybių tarybų rinkimų įstatymų projektams (XIIP-1309(2) ir (XIIP-1580) ir pasiūlė Seimui juos sujungti. Komiteto patobulintame įstatymo projekte siūlomas teisinis reguliavimas geriau atitiks pilietinės visuomenės lūkesčius ir sudarys prielaidas tiesiogiai rinkti merus, suteikiant jiems papildomus įgaliojimus, o tai ne tik didintų savivaldybių merų atsakomybę sprendžiant esmines savivaldybių problemas, bet ir lemtų didesnį gyventojų susidomėjimą vietos savivalda, jos institucijų, atstovaujančių savivaldybės gyventojų interesus veiklą. Kartu Komitetas pritarė ir lydinčiajam Vietos savivaldos įstatymo projektui (XIIP-1310(2). 
Parengė Valstybės valdymo ir savivaldybių komiteto biuro padėjėja 
Genovaitė Jasaitienė (tel. (8 5) 239 6806, el. p. gejasa@lrs.lt)

Cituojant Seimo kanceliarijos Komunikacijos departamento Ryšių su visuomene skyriaus pranešimus, prašom nurodyti šaltinį.





